си́це у́бѡ внѣ̀ пло́ти и мі́ра быва́юще треблаже́нніи, смѣжава́юще чу̂вства вселя́ющимся въ ни́хъ бж҃е́ственнымъ да́ромъ же и благода́тію, изступи́тельнѡ и блаже́ннѡ раче́ніемъ є́млеми, ѡчища́ются, и просвѣща́ются, и соверша́ются, я́кѡ преесте́ственную пресу́щественнагѡ бж҃ества̀, и безнача́льную и несозда́нную благода́ть ѿсе́лѣ, я́кѡ въ ча́сти ѡбруче́нія, я́кѡ въ зерца́лѣ взира́ющіи нея́внѡ, и єди́ною па́мятію и поуче́ніемъ, я́коже рече́ся, єди́нагѡ коегѡ́ждо ѿ ска́занныхъ нарече́ній бг҃очеловѣ́ка сло́ва дово́льствующіися, и се́ю въ восхищє́нія, и соединє́нія, и ѿкровє́нія, и соединє́нія, и ѿкровє́нія неизглагѡ́ланна превозноси́ми, и ду́хомъ сподобля́еми неизрече́ннѣ